b"\n_START_ARTICLE_\nFranjo Golob\n_START_SECTION_\n\xc5\xbdivljenjepis\n_START_PARAGRAPH_\nGolob je eno leto obiskoval kiparski oddelek Tehni\xc5\xa1ke srednje \xc5\xa1ole v Ljubljani pri prof. F. Kralju nato je \xc5\xa1tudij nadaljeval v Zagrebu, kjer je leta 1937 diplomiral iz slikarstva na tamkaj\xc5\xa1ni akademiji. Na Dunaju je 1939 kon\xc4\x8dal te\xc4\x8daj restavriranja. Bil je \xc4\x8dlan skupine Gruda. Septembra 1941 je bil v Dom\xc5\xbealah ustreljen kot eden prvih slovenskih talcev.\n_START_SECTION_\nDelo\n_START_PARAGRAPH_\nZa Golobovo delo je zna\xc4\x8dilna te\xc5\xbenja po ekspresivni stilizaciji risbe in kompozicije. V olju je ustvarjal izrazito koloristi\xc4\x8dna dela, socialno anga\xc5\xbeirane motive in psiholo\xc5\xa1ko poglobljene portrete. V njegovih grafikah pa se prepletajo vplivi ekspresionizma, ljudske umetnosti in srednjeve\xc5\xa1kih fresk, ki jih je odkrival kot restavrator. Zapustil je mapo (N'mav \xc4\x8driez izaro, 1938) osemnajstih lesorezov po motivih koro\xc5\xa1kih ljudskih pesmi."